Diari Oficial de la Generalitat Valenciana


Sumari del DOGV 816, del 03-05-1988 (1988/811036)

RESOLUCIÓ de 18 d'abril de 1988, del Director General de l'Institut Valencià d'Administració Pública, per la qual es convoquen dos cursos bàsics de jardineria, per al personal al servei de les Corporacions Locals Valencianes.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   816

Data del DOGV
:   03-05-1988

Secció del DOGV
:   AUTORITATS I PERSONAL

Número del document
:   1988/811036


Data del document
:   18-04-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 18 d'abril de 1988, del Director General de l'Institut Valencià d'Administració Pública, per la qual es convoquen dos cursos bàsics de jardineria, per al personal al servei de les Corporacions Locals Valencianes.  
Complint el Programa d'Actuació per a 1988 de l?Institut Valencià d'Administració Pública, en l'Area de Formació adreçada a les Administracions Locals Valencianes, i dins els diferents tipus d'activitats de formació, i concretament entre les compreses sota el títol de cursos de formació per a «Serveis i Personal d'Ofici», escau de realitzar dos «Cursos Bàsics de Jardineria» (de característiques idèntiques), d'acord amb les següents:  
BASES  
Primera  
Objectiu: Actualitzar i perfeccionar els coneixements teòrics i pràctics del personal d'ofici al servei de les Corporacions Locals i relacionat, directament i indirectament, totalment o parcialment, amb els serveis de jardineria.  
Segona  
Participants: Hi podrà participar el personal al servei de qualsevol Corporació Local, que ocupe llocs de treball relacionats amb el contingut dels cursos.  
Tercera  
Contingut: Les matèries a impartir versaran, amb caràcter general i bàsic, sobre els continguts temàtics següents:  
- Introducció a la jardineria.  
- Seguretat i higiene.  
- Sòls i femat.  
- Transplantament.  
- Plantació.  
- Reg. Formes de reg.  
- Poda.  
- Gespes i maquinària.  
- Plagues, malalties i fisiopaties. Tractaments.  
- Mobiliari urbà i jocs infantils.  
Quarta  
Sol·licituds: Les persones interessades hauran de formular sol·licitud mitjançant instància adreçada a l'Il·lm. Sr. Director General de l?Institut Valencià d'Administració Pública, d'acord amb el model de l'annex d'aquesta Convocatòria, que podrà ser presentada a l?Institut mateix (c/ Museu, 3, 46169 València), als serveis Territorials de la Conselleria d'Administració Pública d'Alacant i Castelló de la Plana, o bé en la forma prevista a l'Article 66.3 de la Llei de Procediment Administratiu.  
Els/les sol·licitants hauran d'adjuntar la corresponent autorització per a assistir al curs de la Corporació, o responsable de personal de qui depenguen.  
Cinquena  
Termini: Les sol·licituds seran presentades abans del 13 de juny de 1988.  
Sisena  
Quota d'inscripció: A les persones que siguen seleccionades se'ls notificarà personalment l'admissió, fins i tot si era necessari telefònicament, i hauran de justificar l?ingrés per part dels organismes on presten serveis, a la «Caixa d'Estalvis Provincial de València» (Oficina Principal. Plaça del Mercat, 4. 46615 València), la quantitat de 8.000 pessetes, al compte corrent número 111.952.782.935.5662, a nom de Taxes IVAP, Conselleria d'Economia i Hisenda.  
Setena  
Lloc i data de celebració: Els Cursos tindran lloc als locals de l'Escola de Jardineria i Paisatge de l'Ajuntament de València (Passeig de la Petxina, 15. 46763 València), durant els dies 20 a 24 de juny i 12 a 16 de setembre de 1988, en sessions de mati i vesprada, amb una durada total de 40 hores (22 teòriques i 18 pràctiques).  
Vuitena  
Participants i criteris de selecció: El nombre màxim d'assistents per a cada Curs és de 40. Tindran preferència les persones que tinguen més antiguitat i que treballen en municipis de menys de 20.000 habitants.  
En cas que hi hagués excés de sol·licituds hom tindrà en compte que assistesca el major nombre de Corporacions Locals i també l'ordre d'entrada en el registre d'aquestes.  
L'Institut Valencià d?Administració Pública, a la vista de les sol·licituds presentades, elaborarà la llista definitiva de participants, d'acord amb els criteris anteriors.  
Novena  
Certificats: Una vegada finalitzats els Cursos es lliuraran els corresponents certificats d'assistència, o d'aprofitament, per a la qual cosa podran establir-se, si s'escau, les corresponents proves. El Certificat d'Assistència es lliurarà als qui acrediten l'assistència en més d'un 90 per 100 de les hores dels Cursos.  
València, 18 d'abril de 1988. - El Director General: Andrés Morey Juan.  
ANNEX  
CURSOS BÀSICS DE JARDINERIA, PER AL PERSONAL AL SERVEI DE LES CORPORACIONS LOCALS VALENCIANES  
DADES PERSONALS:  
En/Na/N   
Adreça   
Telèfon (treball) (particular) DNI   
DADES PROFESSIONALS:  
Corporació Local on presta serveis   
Situació jurídica:  
Funcionari/ária Contractat/da Habilitat/da   
Altres   
Unitat Administratriva   
Antiguitat   
Manifesta la seua preferència per assistir al:  
- I Curs (20 a 24 de juny)   
- II Curs (12 a 16 de setembre)   
SOL·LICITA de prendre part en el Curs de referència i declara, sota la seua responsabilitat, que són certes les dades consignades.  
Data i signatura Autoritzat:  
 d de 1988.  
IL·LM. SR. DIRECTOR GENERAL DE L'INSTITUT VALENCIA D'ADMINISTRACIO PUBLICA.